**Дзяржаўная ўстанова адукацыі**

**“Сярэдняя школа №3 г.Вілейкі” Мінскай вобласці**

**План-канспект факультатыўнага занятка**

**ў 9 класе**

**“Тэкст як сінтаксічная адзінка”**

**Падрыхтавала Бруева Таццяна Аляксееўна,**

**настаўніца беларускай мовы і літаратуры**

**Тэма: Тэкст як сінтаксічная адзінка**

**Мэты занятка:** паглыбіць тэарытычныя веды вучняў пра тэкст, тыпы і стылі тэксту, віды і сродкі сувязі сказаў у тэксце, прыметы тэксту;

развіваць уменне лагічна і паслядоўна выкладаць свае думкі, развіваць арфаграфічную пільнасць вучняў;

садзейнічаць фарміраванню пачуцця павагі вучняў да гісторыі беларускага народа.

**Тып занятка:** інтэграваны (беларуская мова-беларуская літаратура-гісторыя Беларусі-музыка).

**Абсталяванне**: на дошцы запісаны эпіграф, заданне для моўнай хвілінкі, змешчаны партрэт Васіля Быкава, на партах ляжаць лісты з заданнямі, камп’ютар (запіс песні “Два полі”).

**Эпіграф:** Хто не памятае мінулага, хто забывае мінулае – асуджаны зноў перажыць яго. Безліч разоў.

Уладзімір Караткевіч

Ход занятка

**І. АРГАНІЗАЦЫЙНА-МАТЫВАЦЫЙНЫ ЭТАП**

* Гучыць песня “Два полі” на словы Анатоля Вярцінскага ў выкананні групы “Хорус”.

Пасля гэтага вучні прыгадваюць, як называецца верш, хто яго аўтар (верш вывучаўся на ўроку беларускай літаратуры ў 6-ым класе).

* Затым настаўнік паведамляе, што ў 2019 годзе адзначаецца 75 гадоў з дня вызвалення Беларусі ад нямецка-фашысцкіх захопнікаў. Вучні прыгадваюць, што Беларусь была вызвалена 3 ліпеня 1944 года.

Слова настаўніка (гістарычная даведка): Падчас Вялікай Айчыннай вайны на тэрыторыі Беларусі было разбурана 209 гарадоў, у тым ліку амаль поўнасцю [Мінск](https://be.wikipedia.org/wiki/%D0%9C%D1%96%D0%BD%D1%81%D0%BA" \o "Мінск), у якім захавалася толькі 4—5 буйных будынкаў (гэта было прычынай прапаноў аб пераносе сталіцы ў [Магілёў](https://be.wikipedia.org/wiki/%D0%9C%D0%B0%D0%B3%D1%96%D0%BB%D1%91%D1%9E)). Было разбурана і спалена каля 9200 вёсак (628 — з жыхарамі). Знішчана 10338 прамысловых прадпрыемстваў і амаль усе электрастанцыі. Транспарт таксама знаходзіўся ў заняпадзе. Пасля Рэйкавай вайны былі знішчаны амаль усе чыгуначныя шляхі.

Паводле апошніх падлікаў, Беларусь згубіла трэць свайго насельніцтва. Х. Герлах падлічыў, што падчас вайны загінула ад 1,6 да 1,7 млн. чал. БССР з агульнай колькасці насельніцтва 9 млн., з якіх: 700 тыс. палонных, ад 500 да 550 тыс. яўрэяў, 345 тыс. ахвяр антыпартызанскіх аперацый і 100 тыс. прадстаўнікоў інш. этнічных груп. Сюды неабходна дадаць ад 550 да 600 тыс жыхароў БССР, якія загінулі на фронце. Такім чынам, агульная колькасць ахвяр складае ад 2,3 да 2,4 млн. чал. Пры падобным падліку палонныя, якія не ўваходзілі ў склад насельніцтва Беларусі, улічваюцца як насельніцтва, што прыводзіць да двайнога падліку — на тэрыторыі іх нараджэння і на тэрыторыі іх гібелі.

**ІІ. АПЕРАЦЫЙНА-ПАЗНАВАЛЬНЫ ЭТАП**

**2.1 ВЫЗНАЧЭННЕ ТЭМЫ ЗАНЯТКА, МЭТАВЫФЗНАЧЭННЕ**

* Як вы зразумелі, сёння на факультатыве мы будзем з вамі весці гаворку пра вайну. Тэксты, з якімі мы сёння будзем працаваць, прысвечаны гэтай жудаснай падзеі. Тэма занятка – “Тэкст як адзінае сінтаксічнае цэлае”.

Давайце разам вызначым мэты занятка (вучні прапаноўваюць мэты, настаўнік каментуе і карэктуе іх адказы).

* Зварот да эпіграфа. Прачытайце словы Уладзіміра Караткевіча, выдатнага беларускага пісьменніка, які большасць сваіх твораў прысвяціў гістарычнаму мінуламу нашай краіны. (Вучні зачытваюць эпіграф і разважаюць над яго сэнсам). Затым настаўнік прапануе успомніць творы Уладзіміра Караткевіча, з якімі яны пазнаёміліся на ўроках беларускай літаратуры: “Нямоглы бацька”, “Лебядзіны скіт”, “Зямля пад белымі крыламі”, “Паром на бурнай рацэ”, “Бацькаўшчына”, “Беларуская песня”.

**2.2 АКТУАЛІЗАЦЫЯ ВЕДАЎ ВУЧНЯЎ**

* Настаўнік прапаноўвае вучням заданне “Пазнай паняцце”:

1. Гэта сэнсава і інтанацыйна завершаная, граматычна арганізаваная па законах пэўнай мовы прэдыкатыўная адзінка сінтаксісу, якая ўтвараецца са слова ці спалучэння слоў і выконвае пэўную камунікацыйную функцыю **(сказ).**
2. Паведамленне, на[пісанае](https://be.wikipedia.org/wiki/%D0%9F%D1%96%D1%81%D1%8C%D0%BC%D0%BE" \o "Пісьмо), на[друкаванае](https://be.wikipedia.org/wiki/%D0%94%D1%80%D1%83%D0%BA" \o "Друк) або выказанае вусна, якое характарызуецца [сэнсавай](https://be.wikipedia.org/wiki/%D0%A1%D1%8D%D0%BD%D1%81) і структурнай завершанасцю, і якое можна ўзнавіць, паўтарыць у тым самым выглядзе **(тэкст).**
3. Умоўная частка [літаратурнай мовы](https://be.wikipedia.org/wiki/%D0%9B%D1%96%D1%82%D0%B0%D1%80%D0%B0%D1%82%D1%83%D1%80%D0%BD%D0%B0%D1%8F_%D0%BC%D0%BE%D0%B2%D0%B0), якая прыстасавана да спецыфічных сфер прымянення [мовы](https://be.wikipedia.org/wiki/%D0%9C%D0%BE%D0%B2%D0%B0), мэты зносін і асноўных відаў тэкстаў, у якіх яна ўжываецца. Характарызуецца пэўным спецыфічным наборам слоў, выразаў, наяўнасцю ці адсутнасцю экспрэсіўнасці, ацэначнасці моўных сродкаў **(стыль).** Прыгадваем ўсе стылі: мастацкі, публіцыстычны, афіцыйна-дзелавы, навуковы і гутарковы. Паведамляем пра іх асаблівасці.
4. Якім паняццем можна аб’яднаць “апісанне, апавяданне і разважанне”? **(тып).** Прыгадваем асаблівасці будовыкожнага тыпу тэксту.
5. Яна бывае паслядоўная і паралельная **(від сувязі сказў у тэксце**), Прыгадваем асаблівасці і адрозненне паслядоўнай і паралельнай сувязі.
6. У якасці іх могуць служыць займеннікі, сінонімы, пабочныя словы, злучнікі, лексічны паўтор (**сродкі сувязі сказаў у тэксце).**
7. Фрагмент звязнага тэксту, які складаецца з адной або некалькіх фраз (сказаў) і характарызуецца адзінствам і адноснай завершанасцю зместу(**абзац)**.
8. Водступ управа ў пачатку першага радка з мэтай аддзялення адной часткі тэксту ад другой **(чырвоны радок).** Прыгадваем, што чырвоны радок увёў Ф.Скарына, называем асаблівасці скарынаўскіх выданняў.
9. Тэматычнае адзінства, сэнсавая цэласнасць, звязнасць,завершанасць, разгорнутасць, паслядоўнасць **(прыметы тэксту).**
10. Раздзел [граматыкі](https://be.wikipedia.org/w/index.php?title=%D0%93%D1%80%D0%B0%D0%BC%D0%B0%D1%82%D1%8B%D0%BA%D0%B0_%D0%BC%D0%BE%D0%B2%D1%8B&action=edit&redlink=1), які вывучае звышслоўныя значэнні (значэнні словазлучэнняў і сказаў), якія ўзнікаюць у працэсе маўлення пад уплывам [граматычных правілаў](https://be.wikipedia.org/w/index.php?title=%D0%93%D1%80%D0%B0%D0%BC%D0%B0%D1%82%D1%8B%D1%87%D0%BD%D0%B0%D0%B5_%D0%BF%D1%80%D0%B0%D0%B2%D1%96%D0%BB%D0%B0&action=edit&redlink=1)(**сінтаксіс).**

**2.3** **РАБОТА З ТЭКСТАМ**

На сталах раздадзены аркушы з тэкстам “Дальва” і заданнем да яго.

*Прачытайце часткі тэксту. Ці дазваляе такое іх размяшчэнне развіваць тэму ў патрэбным накірунку?(не, абзацы трэба памяняць месцамі).Запішыце часткі ў такой паслядоўнасці, каб атрымаўся тэкст, устаўляючы прапушчаныя літары і раскрываючы дужкі.Вучні працуюць на аркушах з тэксатм.*

* Гістарычная даведка: мемарыяльны комплекс на месцы вёскі Дальвы ў Лагойскім раёне, дзе 19 чэрвеня 1944 году фашысты спалілі 44 жыхары. Цудам выжыў 13-гадовы Мікола Гірыловіч, які, пасталеўшы, здолеў распачаць стварэнне мемарыяльнага комплексу. Комплекс распачаў працу 15 ліпеня 1973 году. Знаходзіцца за 77 км ад шашы Мінск — Віцебск ці за 15 км ад мястэчка Плешчаніцы*.*

Дальва

1)Я а..хіліў (у)бок пру..кую галіну – і вачам а..крыўся (не)забыўны

малюнак: з..мля св..цілася, з..мля гаварыла. Дз..сяткі тонкіх, як сонечны..

промні, струмен(?)чыкаў ускідвалі пад сонца залаты.. пя(с,ш)чынкі, падалі

разам з імі на бл..скучыя камен(?)чыкі, што ўслалі з..млю трохі ніжэй, пра

нешта напеўна і згодна апав..далі.

2) Ціха ступаючы паміж кам..нёў, я спусціўся (у)ніз. Тут раслі, нахіліўшыся, некалькі алешын, а над імі (у,ў)звышалася кучаравая чаромха.

3)Дальва… Дык вось дзе была яна, в..домая сё(н,нн)я н.. аднаму чалавеку

на свеце вёска, закатаваная чужынцамі. Пры яе жахлівую трагедыю я чуў

многа. Пад званамі (Х,х)атыні на чорных плітах выс..чана побач з імёнамі

іншых ахвяраў нашай (З,з)ямлі і яе пакутнае імя.

4)Захопл..ны і (у,ў)схвал..ваны, я наблізіўся да крынічкі і апусціўся перад

ёй на калені, прыпаў вуснамі да празрыстай с(т,ц)юдзё(н,нн)ай вады.

Падняўшыся, убачыў на (не)далёкім пагорку абгароджаны высокі камень і

пры ім аб..ліск.

5)Я стаяў перад жалобным помнікам і нібы сам падаў пад кул..мі катаў.

Здавалася, я пачынаў разумець, пра што гаворыць крынічка. Прагу жы(ц,цц)я нельга знішчыць н..якімі катава(нн,н)мі.

6)Помнік быў у гл..біні лесу, на шырокай паляне. Сціплы і просты, ён

све..чыў пра тое, што тут каліс(?)ці была вёска Дальва і што яе

разам з усімі жыхарамі спалілі фашысты…

Паводле К. Кірэенкі

* Абмяняйцеся тэкстамі на парце (узаемаправерка). Настаўнік з вучнямі каментуе правільныя адказы.
* Якога стылю і тыпу дадзены тэкст? Дакажыце гэта.
* Які від сувязі сказаў у ім? Чаму?
* Назавіце сродкі сувязі сказаў паміж сабой.

**Фізкультхвілінка**

Настаўнік называе літары, а вучні стараюцца паказаць іх з дапамогай

розных частак цела.

О, К, У, Ф, Г, М…

**2.4 МОЎНАЯ ХВІЛІНКА**

На дошцы вертыкальна запісана слова Быкаў. Настаўнік прапануе папрактыкавацца ў перакладзе слоў з рускай мовы на беларускую.

Б – сирень (бэз)

Ы -

К – кружево (карункі)

А – беседка (альтанка)

Ў - взаимопонимание (узаемаразуменне)

* Як вы думаеце, чаму я звярнула ўвагу сёння менавіта на прозвішча Васіля Быкава? (вучні адказваюць, што ён ваяваў, быў паранены, нават занесены ў спіс загінуўшых, але выжыў і большасць сваіх твораў напісаў пра падзеі Вялікай Айчыннай вайны)
* Успомніце, калі ласка, якія творы Васіля Быкава вы чыталі і прыгадайце коратка іх герояў, сюжэтныя лініі. Вучні ўспамінаюць творы: “Незагойная рана”, “Сваякі”, “жураўліны крык”, “Альпійская ўвага”.

**ІІІ. Кантрольна-рэфлексіўны этап**

Настаўнік прапануе вучням выбраць і працягнуць адзін са сказаў:

* Сёння на занятку я даведаўся…
* Сёння на занятку найбольш цікавым было…
* Сёння на занятку найбольш складаным было…
* На наступным занятку я паспрабую…
* Галоўнае, што я вынес з сённяшняй тэмы…

Настаўнік падводзіць вынікі факультатыва, адзначае найбольш актыўных вучняў, рэкамендуе не спыняцца на дасягнутым і працаваць далей па паглыбленні сваіх ведаў. Настаўнік дзякуе ўсім вучням на працу. У заключэнне чытае ўрывак з верша Анатоля Вярцінскага “Рэквіем па кожным чацвёртым” – “Урок спражэння”:

Не забываецца той урон,

не зарастаюць прагалы...

«Дзеці, вы вывучылі урок?

Дзеці, вы праспрагалі?

Я іду,

ты ідзеш,

а ён не ідзе,

ён мёртвы.

Я пяю,

ты пяеш,

маўчыць кожны чацвёрты.

Мы ідзём,

ідзяце вы.

Грунт пад нагамі цвёрды.

Яны не ходзяць — не жывы

кожны чацвёрты.

Любім мы,

любіце вы.

Колькі травы,

    дзятвы,

        сінявы! —

Хоць сэрца насцеж разгортвай.

А каб яшчэ ды быў жывы

кожны чацвёрты!

* Факультатыў заканчваецца хвілінай маўчання ў памяць аб загінуўшых .